Contrato de tradución

En...................... a...... de.......................de..............

REUNIDOS

Por unha parte........................., actuando en nome e representación propios, maior de idade, con domicilio en .........................................., con D.N.I. núm. ……. (de agora adiante o/a TRADUTOR/A).

Por outra parte............................ con domicilio social en.................., CIF núm. ..........................representado neste acto por..........................., en calidade de ...............………… (de agora adiante o EDITOR ) segundo poderes outorgados….

MANIFESTAN

I.- Que o EDITOR é titular dos dereitos de edición en lingua ....................................... da OBRA denominada ......................................... (de agora en diante a OBRA), da cal é autor ......................................................... Faise constar que os mencionados dereitos teñen unha duración de ........ anos, desde ................. e o seu ámbito xeográfico esténdese ............................
 
II.- Que o EDITOR está interesado a encargar ao/á TRADUTOR/A a tradución ao ................................... da OBRA devandita. 

III.- Que en razón do anterior, as dúas partes, recoñecéndose capacidade legal suficiente, celebran o presente contrato de tradución e cesión de dereitos que suxeitan ás seguintes

CLÁUSULAS
 
Primeira. O EDITOR encarga ao/á TRADUTOR/A a tradución da OBRA ............ (título orixinal)............ da cal é autor ..............., e o/a TRADUTOR/A obrígase a realizar persoalmente a tradución do ......................... (idioma do cal se traduce) ao .................. axustada fielmente ao orixinal e en conformidade coas indicacións do EDITOR.

Opcional.- O/A tradutor/a, cada vez que sexa necesario ou aconsellable, deberá agregar ao texto notas aclaratorias, que incluirá como notas a rodapé.

Opcional.- Se a xuízo do/da tradutor/a fixese falta ampliar, modificar e/ou adaptar o orixinal, terá que comunicalo ao EDITOR, para recadar a conformidade do autor.
 
Segunda. O texto da tradución terá que ser entregado ao EDITOR antes do día ........... de .......... de ........... Con respecto á presentación, o/a TRADUTOR/A seguirá as directrices recibidas do EDITOR e deberá conservar unha copia.
Se o/a TRADUTOR/A se vise na imposibilidade de entregar a OBRA encargada na data sinalada, comprométese a comunicalo e xustificalo debidamente ao EDITOR, cunha antelación de ................ respecto da data de entrega, en cuxo caso ambas partes pactarán unha nova data de entrega, que se incorporará por escrito e mediante addendum ao presente contrato.

No caso de incorrer nun atraso non xustificado, aplicarase o sistema de penalización seguinte: por cada semana de atraso na entrega, o EDITOR poderá detraer un importe correspondente ao ....% da cantidade total pactada en concepto de anticipo á conta dos dereitos de autor.

Recoméndase que a penalización non supere o 5%.

En calquera caso, transcorridos dous meses desde a data sinalada sen que a tradución fose entregada, e sempre que non concorresen causas que xustifiquen o pacto dun novo prazo de entrega, o EDITOR queda facultado para rescindir o presente contrato, co único requisito de comunicalo por escrito ao/á TRADUTOR/A.

Terceira. O EDITOR pagará ao/á TRADUTOR/A, como anticipo dos dereitos que poidan corresponderlle pola edición da OBRA encargada, a cantidade de ........... euros x 1.000 caracteres con espazos (caracteres reais de texto e os espazos entre palabras), que serán liquidados de acordo cos seguintes prazos:

- o …..% no momento da sinatura deste contrato.
- a cantidade restante cando o EDITOR dea a súa conformidade á tradución.

O EDITOR terá que dar esta conformidade ou desconformidade nun prazo que non poderá ser superior a 30 días, a contar desde a data da súa recepción.

Recomendación: cando, por acordo entre as partes, se utilice outra unidade de medida (palabras, folios), é indispensable aplicar as táboas de equivalencia para garantir a homoxeneidade das tarifas, de forma que a remuneración non resulte rebaixada en prexuízo do/da tradutor/a.

Cuarta. Se o EDITOR non dese a súa conformidade, sobre a base dunha causa xustificada, á tradución encargada e o/a TRADUTOR/A non realizase as modificacións propostas polo EDITOR, este quedará liberado da obriga de efectuar o pago do último prazo, terá que devolver a tradución ao/á TRADUTOR/A e quedará resolto o presente contrato.

Quinta. Realizada, entregada e aceptada a tradución e pagado o anticipo por parte do EDITOR, os dereitos de reprodución, distribución e venda en forma de libro desta tradución, cédense ao EDITOR para a súa explotación comercial en lingua .............. e para o ámbito territorial de ..........................

Sexta.- A cesión enténdese con carácter de (exclusiva/non exclusiva) en calquera das modalidades de edición en soporte papel: tapa dura, cartoné, edicións económicas ou de peto, fascículos, edicións ilustradas, de luxo, de bibliófilo ou calquera outra que se considerase oportuna para facilitar a máxima difusión da OBRA.

Sétima.- Así mesmo, o/a TRADUTOR/A cede en (exclusiva/non exclusiva) o dereito a explotar a OBRA a través de calquera outro medio mediante soporte magnético, dixital, e-book, soportes sonoros, serialización radiofónica, radiodifusión, acceso on-line, etc, sempre que non impliquen transformación da OBRA.
 
Oitava.- Transcorridos … desde a publicación da primeira edición da OBRA, o/a TRADUTOR/A poderá rescindir os dereitos e as modalidades en que non se verifique a explotación ou publicación da OBRA e sobre os cales dispoña dunha oferta en firme formulada por un terceiro interesado. Isto non obstante, previo á resolución, o/a TRADUTOR/A obrígase a conceder ao EDITOR un dereito de adquisición preferente para explotar a OBRA naquela modalidade respecto da cal dispoña da oferta mencionada.

Recomendación: Recoméndase fixar un límite de dous anos.

Neste caso, o/a TRADUTOR/A notificará de forma fidedigna ao EDITOR os datos e condicións correspondentes á oferta que puidese recibir dun terceiro interesado a levar a cabo calquera acto de explotación a que se refire o apartado anterior, e o EDITOR disporá dun prazo de sesenta días para comunicar ao/á TRADUTOR/A a vontade de adquirir ou non os dereitos en cuestión nas mesmas condicións que lle foron ofertadas ao/á TRADUTOR/A. Transcorrido este prazo sen que o EDITOR faga esta comunicación, ou así que manifeste que non se atopa interesado na adquisición en cuestión, o/a TRADUTOR/A poderá celebrar libremente o Contrato nas condicións notificadas.

O/A TRADUTOR/A resérvase todos os dereitos patrimoniais non especificamente cedidos neste contrato.

Novena.- O/A TRADUTOR/A responde ante o EDITOR da autoría e a orixinalidade da súa OBRA e do exercicio pacífico dos dereitos que cede mediante este contrato, manifestando que sobre eles non ten contraídos nin contraerá compromisos ou gravames de ningún tipo que atenten contra os dereitos que correspondan ao EDITOR ou a terceiros, de acordo co que estipula o presente instrumento. Sobre isto, o/a TRADUTOR/A faise responsable ante o EDITOR de todas as cargas pecuniarias que se puidesen derivar para o EDITOR a favor de terceiros con motivo de acciones, reclamacións ou conflitos derivados do incumprimento destas obrigas por parte do/a TRADUTOR/A.

Décima.- Como remuneración polos dereitos de autor, cuxa cesión é obxecto deste contrato, o/a TRADUTOR/A percibirá:

1. En concepto de anticipo á conta dos dereitos que poidan corresponderlle, a cantidade de ............…euros que serán liquidados no momento da entrega da OBRA.

2.- O ............... % do prezo de venda ao público, segundo catálogo e sen IVE por cada un dos exemplares vendidos en edición .............. 

3. - Para as restantes modalidades de edición, as porcentaxes que se aplicarán para determinar a remuneración do/da TRADUTOR/A serán os seguintes:
-
-

No suposto de que unha modalidade de explotación concreta supoña unha grave dificultade na determinación dos ingresos do explotación ou que a súa comprobación sexa imposible ou dun custo desproporcionado en relación coa eventual retribución, a remuneración poderá ser pactada a un prezo fixo.

Cando o suposto anterior afecte unha explotación cedida a un terceiro, ambas partes acordan asignar a cantidade pagada polo mencionado cesionario terceiro en concepto de dereitos de autor, sexa editor, distribuidor ou importador/exportador, na porcentaxe seguinte:

Xx% Tradutor
Xx% Editorial

Undécima.- O EDITOR queda obrigado a pór á venda a OBRA nun prazo non superior a .…meses, a contar desde a data de entrega do orixinal.

No caso de non publicación da OBRA no prazo previsto, este contrato quedará resolto, e todas as cantidades percibidas á conta pola TRADUTOR/A quedarán definitivamente en propiedade súa.

Recomendación: Recoméndase que o prazo de publicación non sexa superior aos 18 meses.

Duodécima.- O EDITOR remitirá ao/á TRADUTOR/A os xogos de probas destinados á corrección do texto, quen se compromete a volvelos nun prazo máximo de ................. coas modificacións pertinentes, que deberán ser incorporadas ao texto. Se transcorrido este prazo o/a TRADUTOR/A non entregase as probas, o EDITOR queda facultado para obter por el mesmo a súa corrección. O/A TRADUTOR/A fará as modificacións imprescindibles e que non supoñan nunca unha proporción superior ao ................% do total do texto, sen que se contabilicen como tales as de carácter orto/tipográfico, que sempre irán a cargo do EDITOR. Toda corrección superior irá a cargo do/da TRADUTOR/A.

Décimo terceira.- O EDITOR queda obrigado a facer figurar o nome do/da TRADUTOR/A de forma destacada en todos os exemplares da OBRA que publique e a incluír a mención internacional de reserva de propiedade intelectual seguida do nome e apelidos ou pseudónimo do/da TRADUTOR/A e o ano da primeira edición, ademais da mención do copyright editorial, e a observar as formalidades administrativas requiridas para a circulación da OBRA.

Recomendación: Recoméndase que o nome do/da tradutor/a figure na portada.

Décimo cuarta.- Durante a vixencia deste contrato, o EDITOR poderá efectuar un máximo de ............. edicións para cada unha das modalidades convidas, cun mínimo de .................. exemplares e un máximo de ............... exemplares para cada unha de elas, coas reimpresións que dentro destes totais libremente decida o EDITOR, buscando asegurar para a OBRA unha explotación continua e unha difusión comercial conforme os usos habituais no sector profesional ao cal corresponda a OBRA.

Décimo quinta.- Antes da posta en circulación dos exemplares impresos da OBRA de cada unha das edicións ou reimpresións que realice o EDITOR, este remitirá ao/á TRADUTOR/A unha certificación comprensiva do número de exemplares de que consta a edición ou reimpresión de que se trate, acompañada dunha declaración da industria ou industrias de artes gráficas onde foron realizadas a impresión e a encadernación, na cal conste o número de exemplares fabricados que fosen entregados ao EDITOR e a data da entrega ou entregas realizadas. Así mesmo, o EDITOR obrígase a esixir que o impresor, na solicitude de asignación do número de depósito legal, faga unha mención expresa do número de exemplares de que consta a tiraxe.

Décimo sexta. - O EDITOR obrígase a presentar anualmente ao/á TRADUTOR/A, durante o primeiro trimestre do ano correspondente, un certificado onde consten as liquidacións das vendas de exemplares da OBRA realizadas durante o ano natural inmediatamente anterior, independentemente do resultado, aínda que sexa negativo, e do sistema remuneratorio pactado, xa sexa proporcional xa a prezo fixo, con expresión do número de exemplares publicados e vendidos, así como o prezo de venda sen IVE segundo catálogo. O EDITOR realizará o pago o día .... do mes seguinte ao da recepción da factura correspondente.

Nas referidas liquidacións reflectiranse os datos relativos a calquera outra forma de explotación, as de soporte dixital incluídas, e, en particular, as cesións a terceiros e as explotacións.

Décimo sétima.- O EDITOR deberá efectuar a detracción, declaración e ingreso no Tesouro Público daquelas cantidades que, por calquera concepto impositivo, tivese que satisfacer o/a TRADUTOR/A derivadas dos rendementos da propiedade intelectual obxecto deste contrato, en todos aqueles impostos ou gravames en que o EDITOR teña, por disposición legal, a condición de substituto do autor contribuínte.

Décimo oitava.- O presente contrato terá unha duración de ......... anos contados desde a data en que o/a TRADUTOR/A poña a disposición do EDITOR a OBRA en condicións de ser reproducida. Extinguido o contrato, o EDITOR gozará dun dereito de opción preferente para subscribir un novo contrate do edición sobre a mesma obra, en iguais termos e condicións que o/a TRADUTOR/A poida convir con terceiros.

Recomendación: Suprimir as cláusulas de renovación automática e tácita dos contratos.

Décimo novena.- Este contrato considerarase extinguido cando transcorra un ano desde que os exemplares publicados da OBRA en todas as modalidades autorizadas en que se realizara a súa reprodución e distribución queden esgotados sen que o EDITOR proceda a publicala de novo, despois de ser requirido polo/a TRADUTOR/A. A edición considerarase esgotada cando o número de exemplares sen vender sexa inferior ao 5% do total do edición e, en todo caso, inferior a 100.

Vixésima.- O EDITOR non poderá, sen o consentimento do/da TRADUTOR/A, vender como saldo a edición, antes de dous anos da inicial posta en circulación dos exemplares. Dentro do mesmo prazo tampouco poderá destruír o resto de exemplares da edición.

Tanto a venda en saldo como a destrución de exemplares dunha edición efectuaranse consonte o procedemento establecido no artigo 67 da Lei de Propiedade Intelectual.

Vixésimo primeira.- Extinguido o contrato, o EDITOR, dentro do ano seguinte e sexa cal sexa a forma de distribución convida, poderá allear os exemplares que, no seu caso, posúa. Transcorrido este período dun ano, o EDITOR terá que proceder á retirada do comercio dos exemplares que non se venderan e proceder á destrución dos exemplares que obren no seu poder.

Vixésimo segunda.- O EDITOR poderá establecer a forma máis adecuada de distribución e comercialización da OBRA, tanto se o leva a cabo el mesmo como se o fai a través de terceiros, mediante calquera canles de comercialización, como poden ser, con carácter enunciativo non limitativo, o de (librarías, bibliotecas, venda directa, club do libro, correos, quioscos, locais especializados, grandes superficies, vendas especiais a entidades públicas ou privadas, redes informáticas on-line, etc.). A estes efectos o/a TRADUTOR/A declara coñecer e aceptar a forma de distribución do EDITOR no que se refire á explotación da OBRA.

Vixésimo terceira.- O/A TRADUTOR/A autoriza o EDITOR ao uso do seu nome, voz e imaxe na publicidade da OBRA, por e para calquera medios de difusión desta.

Opcional.- Así mesmo, sempre que as súas posibilidades profesionais e as dispoñibilidades de tempo llelo permitan, o/a TRADUTOR/A comprométese a facilitar a súa presenza naqueles acontecementos e actos de promoción que o EDITOR considere necesarios, nas datas que se determinen de común acordo, sendo en todo caso os gastos de desprazamento a cargo do EDITOR.

Vixésimo cuarta.- O EDITOR non poderá transmitir a título gratuíto ou oneroso, en todo ou en parte, os dereitos deste contrato a terceiros sen autorización previa e por escrito do/da TRADUTOR/A e unicamente para os dereitos de explotación que lle foron expresamente cedidos polo/a TRADUTOR/A e polo autor da OBRA orixinal. A negativa do/da TRADUTOR/A a esta cesión terá que ter unha causa xustificada.

O EDITOR advertirá por escrito ao terceiro cesionario que todas as obrigas contraídas co/coa TRADUTOR/A en virtude do que se dispón neste contrato, deberán ser respectadas polo cesionario.

As cantidades reportadas pola cesión de dereitos a terceiros non contarán para a amortización do anticipo da explotación principal e serán obxecto de contas separadas.

As cesións sobre os dereitos de transformación serán obxecto dun contrato escrito nun documento distinto do presente contrato.

Opcional.- O/A TRADUTOR/A cede en exclusiva ao EDITOR a xestión e a axencia para a súa representación na cesión a terceiros dos dereitos de explotación de propiedade intelectual, para o seu exercicio e explotación, xa sexa no país xa no estranxeiro, ben por iniciativa propia ben a través de terceiros, e pode pactar cos terceiros interesados contraprestacións porcentuais ou a prezo fixo diferentes, previa conformidade do/a TRADUTOR/A, e todo isto durante o período de vixencia deste contrato.

No caso de celebrarse contrato de cesión de dereitos a proposta do EDITOR, os beneficios netos obtidos distribuiranse da seguinte maneira: .....% para o EDITOR e ......% para o/a TRADUTOR/A.

Vixésimo quinta.- Estarán exentos de liquidación ao/á TRADUTOR/A, a pesar de que deberán serlle notificados, os exemplares que o EDITOR entregue gratuitamente para finalidades de promoción e crítica da obra e reposición de exemplares defectuosos ou estragados. O máximo de exemplares que o EDITOR poderá destinar de cada edición para finalidades de promoción e crítica será de ............ para a primeira edición, e ......... para as seguintes.

Vixésimo sexta.- O/A TRADUTOR/A recibirá sen ningún cargo un mínimo de .............. exemplares da primeira edición e .................... exemplares por cada unha das novas edicións ou reimpresións da OBRA, que non poderán ser destinados ao comercio e non reportarán dereitos para o/a TRADUTOR/A. Así mesmo, o/a TRADUTOR/A poderá adquirir ao EDITOR, co desconto do ............ % os exemplares que necesite para o seu uso particular ou destinados a terceiros, sen finalidades lucrativas.

Recomendación: Recoméndase considerar o mesmo desconto que o EDITOR aplica ao distribuidor da obra.

Vixésimo sétima.- O/A TRADUTOR/A faculta expresamente o EDITOR para o exercicio das accións pertinentes en canto á protección e á defensa dos dereitos que son obxecto da presente cesión, obrigándose a prestar a súa colaboración en todo aquilo que o EDITOR lle requira e que teña por obxecto amparar os dereitos de propiedade intelectual, e a comunicar ao EDITOR calquera información de que dispoña e que poida prexudicar os dereitos que corresponden ao EDITOR en virtude do presente documento.

No mesmo sentido, o EDITOR obrígase a prestar a súa colaboración en todo aquilo que lle sexa requirido polo/a TRADUTOR/A e que teña por obxecto amparar os dereitos de propiedade intelectual, e a comunicar ao/á TRADUTOR/A calquera información de que dispoña e que poida prexudicar os dereitos que ao/á TRADUTOR/A lle corresponden en virtude do presente documento, con especial atención aos seus dereitos morais.

Vixésimo oitava.- Este contrato de tradución rexerase e será interpretado consonte o que prevé o Decreto Real Lexislativo 1/1996, do 12 de abril, Texto Refundido da Lei de Propiedade Intelectual e, en xeral, polas disposicións legais que lle sexan de aplicación.

Vixésimo novena.- Ambas partes designan como domicilio respectivo, a efectos de notificacións, o que fan constar á cabeceira de este contrato, a pesar de que poderán modificalo mediante notificación enviada á outra parte.

Trixésima.- Para todas aquelas cuestións que tivesen que ser sometidas a competencia xudicial, as partes sométense aos Xulgados e Tribunais de .................. renunciando ao seu propio foro se fose outro.

E como proba de conformidade ambas partes asinan o presente documento, por duplicado e a un só efecto, no lugar e a data sinalados no encabezamento.